מערכות מידע הן אמצעי חיוני ביותר לתפעול ולניהול של ארגונים למיניהם. יכולת התפקוד של הארגונים תלויה באיכות מערכות המידע ובפעולה תקינה שלהן. מערכות מידע הן מערכות תוכנה ממוחשבות המסייעות לתפעל ולנהל את כל הפונקציות הארגוניות, והן משרתות את כל עובדי הארגון ונהליו. המערכות מאפשרות למשתמשים השונים במידע לבצע את עבודתם השוטפת ותומכות בקבלת החלטות של מנהלים בכל הרמות: התפעולית, הטקטית והאסטרטגית.